Carl Adolph Dahl

For sønnesønn med nesten samme navn, se Carl Adolf Dahl (1828–1907), stadsingeniør i Trondheim

Carl Adolph Dahl (1769–1819)Carl Adolph Dahl  fra Norsk samfunnsvitenskapelig datatjeneste var eidsvollsmann, stortingsrepresentant og byskriver i Fredrikshald (Halden).

Dahl var jurist med eksamen fra Universitetet i København i 1791.Carl Adolp Dahl fra Store norske leksikon
Han arbeidet som byskriver i Fredrikshald og hadde vært med i krigen mot svenskene i 1808–1809.Carl Adolph Dahl fra Eidsvoll 1814

På Riksforsamlingen på Eidsvoll knyttet han seg ikke til noe bestemt parti, og både i samtiden og senere ble han anklaget for å støtte Christian Frederik samtidig som han støttet svenskene. På sensommeren i 1814 var han med og forsvarte Fredrikshald mot svenske angrep.

Han ble valgt inn på Stortinget som 1. representant fra Fredrikshald for perioden 1818-1820, men kunne ikke møte på grunn av sykdom. 	 	

Carl Adolph Dahl var gift med Johanne Theodora Stang (1780–1835). De kjøpte i 1808 gården Vevlen i Idd som lystgård til sommerbruk og fikk der oppført en stor herskapelig hovedbygning av tegl i årene 1811–14, aldri helt fullført.Pettersen, Elin Langfeldt: Vevlen gård på Idd, masteroppgave ved UiO, Oslo 2010, s. 21-26. Deres sønnesønn var stadsingeniør i Trondheim Carl Adolf Dahl.

Dahl var ridder av Dannebrogordenen og Nordstjerneordenen.Innskrift på gravmonumentet på Os kirkegård i Halden

 Litteratur 
 Svandal, Trond: "Carl Adolph Dahl og lystgården Vevlen i Halden". I: Jørn Holme (red.), De kom fra alle kanter - eidsvollsmennene og deres hus. Oslo: Cappelen Damm, 2014
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
 Hans Cappelen: «Hva seglene på Grunnloven av 17. mai 1814 kan vise oss», Heraldisk Tidsskrift, bind 11, nr. 110, København oktober 2014, side 452-467, med fotografi og omtale av hans segl med våpenskjold på side 454

 Referanser 

 Eksterne lenker 



Kategori:Eidsvollsmenn
Kategori:Stortingsrepresentanter for Fredrikshald
Kategori:Stortingsrepresentanter 1818–1820
Kategori:Riddere av Dannebrogordenen‎
Kategori:Norske jurister
Kategori:Alumni fra Københavns Universitet
Kategori:Personer fra Halden kommune